OpenLLM-France/wikimedia huggingface dataset:
# Yinka Olukunga

Yinka Olukunga (Nigèria), nascuda com a a Olayinka Garfus Olukunga, i coneguda com Nnenna, és una actriu, model i cantant nigeriana.
Graduada a la Universitat estatal de Lagos, és coneguda pel seu paper a les sèries Nnenna and Friends de Wade Adenuga Produccions. Sobre la seva carrera ha dit que no vol participar en un projecte cinematogràfic que la gent vol mirar i al final del primer dia preguntar-se quina lliçó moral han après. Fins i tot si és comèdia, tu has de ser capaç de treure alguna cosa positiva dels camins que prens".
Olukunga va sortir amb Atewo de Skuki durant gairebé tres anys. Es va casar a Rotimi el 2014, i va donar a llum les germanes bessones Olivia i Maia el 18 de setembre de 2015.

## Referències

* ↑ «Top Actresses». All Africa, 2015 [Consulta: 11 octubre 2016].
* ↑ «My project can't make me take other jobs». The Nation. [Consulta: 8 octubre 2016].
* ↑ «FAB News: Super Story Girl,Yinka Olukunga A.K.A Nnenna Dated Atewo Of Skuki – By Jumoke Ilori». FAB magazine, 29-01-2012. [Consulta: 8 octubre 2016].
* ↑ «‘Nnenna and Friends' Star Actress Yinka Olukunga Shares Beautiful Photos Of Her Family». Motherhood in Style, 21-09-2016. [Consulta: 8 octubre 2016].
* ↑ «’My pregnancy was complicated' – Mother of twins, Nnenna (Yinka Olukunga) denies marrying secretly». Encomium. [Consulta: 8 octubre 2016].
# CFH

CFH té els següents significats:
* Capital Financial Holdings S.A., holding bancari creat pel Commercial Bank Group
* Cowboys from Hell, àlbum d'estudi del grup de heavy metal Pantera
* Factor H (del seu nom en anglès Complement Factor H), proteïna de control del sistema del complement
* C.F.H. (del nom en llatí Congregatio Fratrum Huybergensis) també és la sigla dels Germans de la Immaculada Concepció de Santa Maria Verge, congregació laica catòlica de dret pontifici
# Sant Aciscle de Trullars

Sant Aciscle -o Sant Iscle- de Trullars és l'església parroquial romànica del poble de Trullars, a la comarca del Rosselló, de la Catalunya Nord.
Està situada a l'antiga cellera de Trullars, en el nucli vell, a la part nord-oest del poble actual.

## Història

El 876 l'església de Sant Aciscle ja és esmentada: villa Truliares cum omnes suos vilares, cum ipsa ecclesia in honore G. Asiscli, en una donació d'Anna, filla de Berà I, comte de Rasès i de Barcelona, i vídua d'Alaric, comte d'Empúries, al comte Radulf i a la seva esposa Rilinda. Diversos esments més es donen al llarg de l'edat mitjana, relligant Trullars i la seva església als comtes del Rosselló, fins que al segle xi apareixen units al vescomtat de Castellnou. Finalment, el 1139 el bisbe Udalgar de Castellnou dona Trullars, amb la seva església, al capítol de canonges d'Elna. El senyoriu continuà en mans d'aquest capítol fins a la Revolució Francesa.

## Arquitectura

L'església de Sant Aciscle és un edifici de grans dimensions, d'una sola nau capçada a llevant per un absis semicircular. La volta de la nau és apuntada, i la coberta de l'absis, de forma ametllada. L'alçada de la nau es deu sobretot a la incorporació de l'església en el recinte fortificat de la vila, que provocà el seu sobrealçament. Posteriorment, altres reformes anaren alterant l'edificació romànica: capelles afegides a l'extrem de la nau prop del presbiteri, que li donen un cert aspecte de transsepte, a més de dos altars encastats en els murs laterals.
Una espadanya moderna corona la façana de ponent, o la portalada romànica fou refeta el 1776, com indica la clau de la portalada, però aprofitant les dovelles de la primitiva. Diversos detalls més, en aquesta façana i a la resta de l'exterior del temple, situen la construcció de l'església en el romànic tardà, al segle xii o XIII. Les posteriors reformes de l'edifici l'engrandiren fins al punt que ocupà una bona part de la cellera que s'estenia al voltant de l'església.

## Bibliografia

* Gavín, Josep M. «305. Sant Iscle i Santa Victòria de Trullars». A: Capcir - Cerdanya - Conflent - Vallespir - Rosselló. Barcelona: Arxiu Gavín, 1978 (Inventari d'esglésies, 3**). ISBN 84-85180-13-5.
* Ponsich, Pere; Badia i Homs, Joan. «Trullars: Sant Aciscle de Trullars». A: El Rosselló. Barcelona: Enciclopèdia Catalana, 1993 (Catalunya romànica, XIV). ISBN 84-7739-601-9.

## Referències

* ↑ «La cellera de Trullars». Arxivat de l'original el 2015-12-22. [Consulta: 21 desembre 2015].
# Viñes

* No s'ha de confondre amb vinyes.
«Viñes» té aquests significats:
* Benet Viñes, inventor de la predicció dels canvis meteorològics
* Gonzalo Viñes (Xàtiva, 1883 - Vallés, 1936), sacerdot executat durant la Guerra civil espanyola, venerat com a beat a l'Església catòlica
* Miguel Ignacio Peralta Viñes (Alcoi, 1962), advocat i polític valencià
* Ricard Viñes i Roda (Lleida, 1875 - Barcelona, 1943), pianista i compositor
* Trinquet Baptiste Viñes, trinquet de capçalera de Borriana (Plana Baixa, País Valencià)
# Parc de Nachtegalen

El Parc de Nachtegalen (en neerlandès Nachtegalenpark) és un complex format per quatre parcs que es troben al sud d'Anvers. Tenen una superfície total de 90 hectàrees. Els parcs van ser construïts al voltant d'un château i van ser adquirits el 1910 pel municipi d'Anvers.
Durant els Jocs Olímpics de 1920 van acollir les proves de tir amb arc.

## Referències

* ↑ «Sports-reference.com 1920 Summer Olympics archery profile.». Arxivat de l'original el 2011-11-28. [Consulta: 2 desembre 2017].
# Breda Kalef Simonović

Breda Kalef Simonović (Belgrad, 7 de desembre de 1930 - Belgrad, 13 de febrer de 2023) va ser un mezzosoprano sèrbia. Va assolir l'àpex de la seva carrera entre els anys seixanta i noranta, en un període encara conegut com l'època daurada de l'Òpera de Belgrad.
Va néixer en una família de comerciants jueus a Belgrad. Ella i la seva germana, Matilda, foren les úniques supervivents de l'Holocaust.
La temporada 1962-1963 va actuar a Eugeni Onegin al Gran Teatre del Liceu.

## Referències

* ↑ «Preminula Breda Kalef» (en bosni). http://www.seecult.org/,+13-02-2023.+[Consulta: 27 febrer 2023].
* ↑ Сретеновић, Мирјана. «Спилбергово писмо за Матилду Черге». Politika. [Consulta: 14 octubre 2019].
# Sarcocheilichthys hainanensis

Sarcocheilichthys hainanensis és una espècie de peix cipriniforme de la família dels ciprínids.

## Morfologia

Els mascles poden assolir els 9 cm de longitud total.

## Distribució geogràfica

Es troba a Laos, Vietnam i la Xina.

## Referències

* 1 2 FishBase (anglès)
* ↑ Kottelat, M. 2001 Fishes of Laos. WHT Publications Ltd., Colombo 5, Sri Lanka. 198 p.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Page, Lawrence M. & Burr, Brooks M. (1991): Freshwater Fishes, p. 131, Houghton Mifflin, Nova York, Estats Units. ISBN 0-395-91091-9.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Reproducció vegetativa

La reproducció vegetativa o multiplicació vegetativa és una forma de reproducció vegetal de tipus asexual que genera nous individus, genèticament idèntics al progenitor, a partir d'alguna de les parts de la planta, com ara estolons, brots, esqueixos, bulbs, tubercles, rizomes o corms.

## Estolons

Els estolons són brots que creixen horitzontalment a partir de la base de la tija d'algunes espècies de plantes, els estolons poden se subterranis, com el el cas de Ficinia spiralis o aeris, creixent arran de terra, com en el cas de la maduixera o la potentola.

## Bulbs

Els bulb és un òrgan generalment subterrani format per fulles carnoses i una tija molt curta i del qual surten les arrels de la planta. Una manera de reproducció vegetativa de les plantes bulboses és l'aparició de petits bulbils que neixen a les axil·les de les fulles carnoses que formen el bulb. Aquests bulbils generaran una nova planta idèntica a la progenitora. En el cas de l'all, el bulb acostuma a estar format per bulbils, coneguts com a grans, cada bulbil generarà una nova planta amb les condicions adequades. Una altra espècie on és fàcil apreciar l'aparició de bulbils és l'escalunya.

## Tubercles

Els tubercles caulinars són tiges subterrànies modificades per tal d'emmagatzemar nutrients de reserva i, sovint, també són un mitjà per a la reproducció vegetativa. Cada planta produeix un conjunt de tubercles que podran generar noves plantes. En ser una tija, cada tubercle té com a mínim una gemma a partir de la qual es desenvoluparà una nova planta.

## Rizomes

Els rizomes són tiges subterrànies que semblen arrels gruixudes on s'emmagatzemen nutrient de reserva. En ser tiges tenen gemmes a partir de les quals es poden desenvolupar noves plantes. Alguns exemples són els bambús o el gingebre. Algunes espècies utilitzen aquest mitjà de reproducció asexual per a crear colònies clonals, un exemple prou conegut és el dels lliris blaus.

## Corms

Els corms o bulbs massissos són tiges subterrànies engruixides que serveixen com òrgan de reserva de nutrients, es diferencien dels bulbs per no tenir fulles carnoses. En són exemples de plantes amb corm el taro i els gladiols.

## Referències

* ↑ «vegetative reproduction» (en anglès). Encyclopædia Britannica. Encyclopædia Britannica, Inc.. [Consulta: 5 novembre 2022].
* ↑ «estoló ». Diccionari de la llengua catalana de l'IEC. Institut d'Estudis Catalans.
* ↑ «bulbil ». Diccionari de la llengua catalana de l'IEC. Institut d'Estudis Catalans.
* ↑ «tuber» (en anglès). Encyclopædia Britannica. Encyclopædia Britannica, Inc.. [Consulta: 6 novembre 2022].
* ↑ «rhizome» (en anglès). Encyclopædia Britannica. Encyclopædia Britannica, Inc.. [Consulta: 6 novembre 2022].
* ↑ «corm». Cercaterm. TERMCAT. [Consulta: 11 novembre 2022].
# Gotmar I

Gotmar I fou bisbe de Girona entre 842 i 850. A les Constitutiones Synodales consta com a bisbe des del 2 de setembre de 841. El 21 d'agost del 842 apareix el comte Alaric I i Gondemar en un plet pels drets de l'església. Aquests mitjançant procuradors, anomenats respectivament Scluano i Ansulfo. L'església de Santa Maria i Sant Fèlix al comtat d'Empúries i Peralada, i sobretot els impostos del pasquari (sobre els pastos) i el teloni (sobre mercaderies), que l'església adduïa que havien estat cedits per Lluís el Pietós, per la part del comte el procurador argumentà que no hi havia constància la investidura de les possessions del rei de França. A petició dels jutges de proves que n'avalessin la possessió Ansulf presentà testimonis, que declararen al favor de la seva causa, recordant els fets que Guimer havia presentat el mandat del rei al comte Sunyer i que aquest li havia donat dits drets. No presentant objeccions a allò dit pels testimonis ni intentà desacreditar-los el procurador d'Alaric, els jutges resolgueren a favor del bisbat la resolució del plet i ordenaren la restitució a aquesta dels béns usurpats pel comte d'Empúries. D'aquest judici consten els noms dels jutges: Guadamiro, Carpion, Leuchiriaco, Asemundo, Hemano, Tasoario, Servus Dei, Obasio, Geruncio, Salomon, Ildesindo, Sanson, Sentrario, Benerello i Daniel.
L'any 844 Carles el Calb visitava l'Abadia de Sant Sadurní de Tolosa, aprofitant l'ocasió el visitaren diversos senyors de la Marca Hispànica, entre ells Gondemar, qui obtingué la confirmació dels drets del bisbat d'acord amb el precepte atorgat pel seu pare Lluís el Pietós a Guimer. A les que afegí una cel·la de Sant Climent amb la casa rústica de Sant Climent d'aquell monestir, i la dels llocs anomenats de Fonsedicto, la d'Apiliares o Apiolas amb els seus termes i habitants (11 de juny). El 22 de gener de l'any 850 consta Gotmar com a litigant amb un tal Leon, sobre la suposada usurpació per part del bisbat d'unes cases vinyes i estables de la vila de Fonsedicto en el territori de Girona que posseïa aquest.

## Bibliografia

* Merino, Antolín; de la Canal, José. «Cap. VII. Obispos de Gerona». A: Enrique Flórez. España sagrada: Tratado LXXXI de la Santa Iglesia de Gerona en su estado antiguo. Madrid: Imprenta de Collado, 1819, p. 97-99 [Consulta: 29 març 2014].

## Referències

* ↑ ORDEIG I MATA, RAMON «Precisions sobre l'episcopologi de Girona dels segles VIII-X». Annals de l'Institut d'Estudis Gironins, 2004, pàg. 471-482.
# Parc de Nova Lloreda

El Parc de Nova Lloreda és un parc situat al barri de Nova Lloreda de Badalona. Fou inaugurat el 1982, per tant compta amb certa història, doncs va ser de les primeres zones verdes creades a partir de la instauració de la democràcia després d'una reivindicació veïnal al barri, amb la necessitat d'esponjar-lo. Es troba delimitat per la Rambla de Sant Joan, el camí de Sistrells i l'avinguda de Catalunya, sent la seva superfície total 1,5 ha.
Hi abunden els arbres de gran port, en la seva majoria plàtans, i els parterres enjardinats amb gespa i arbustiva que també ha assolit un bon desenvolupament. Tots els camins són de sauló. Compta com a serveis amb una zona infantil, una estació de compostatge i una àrea per a gossos.
El 2005 fou reconegut com una de les 142 zones verdes catalanes més sostenibles conjuntament amb el parc de Torrents i Lladó, entre els que presentaren a la jornada tècnica de parcs i jardins, celebrada a Badalona. El certificat assegurava la qualitat medi ambiental i de la seva ordenació espacial i dels seus elements, a més de la seguretat i la gestió del verd.

## Transports

El parc té una sèrie de parades d'autobús en els seus contorns, totes les línies són operades per TUSGSAL.
* B5 (Badalona Estació Rodalies - Sta. Coloma H. Esperit Sant)
* B17 (Sta. Coloma Rbla. St. Sebastià - Badalona Francesc Layret)
* B24 (Badalona H. Can Ruti - Barcelona Rda. St. Pere)
* B27 (Sta. Coloma Oliveres - Badalona H. Can Ruti)
* N9 (Barcelona Pl. Portal de la Pau - Tiana Edith Llaurador)

## Referències

* 1 2 Ajuntament de Badalona. «Parc de Nova Lloreda-Dades bàsiques». Arxivat de l'original el 5 de març 2016. [Consulta: 22 juny 2013].
* 1 2 3 4 Ajuntament de Badalona. «Nova Lloreda». Arxivat de l'original el 14 de desembre 2013. [Consulta: 22 juny 2013].
* 1 2 «El parc de Nova Lloreda i el Torrent Lladó s'han reconegut com els dos més sostenibles de les 142 zones verdes catalanes». Badaweb, 03-06-2005 [Consulta: 22 juny 2013].
* ↑ AMB Mobilitat. «Línia B5». [Consulta: 22 juny 2013].
* ↑ AMB Mobilitat. «Línia B17». Arxivat de l'original el 10 de febrer 2015. [Consulta: 22 juny 2013].
* ↑ AMB Mobilitat. «Línia B24». [Consulta: 22 juny 2013].
* ↑ AMB Mobilitat. «Línia B27». Arxivat de l'original el 10 de febrer 2015. [Consulta: 22 juny 2013].
* ↑ AMB Mobilitat. «Línia N9». [Consulta: 22 juny 2013].
# Football Club Platinum

El Football Club Platinum és un club zimbabuès de futbol de la ciutat de Zvishavane. Va ser fundat el 1995. Fins 2010 fou conegut com Mimosa Football Club i el gener de 2011 canvià a FC Platinum.

## Palmarès

* Lliga zimbabuesa de futbol
** 2017, 2018, 2019, 2021/22
* Copa zimbabuesa de futbol
** 2014

## Referències

* ↑ «FC Platinum». Soccerway.com, 06-08-2011.
* ↑ «FC Platinum fire warning shots». Supersport.com, 09-05-2011.
* ↑ Zimbabwe: Mimosa to Reshuffle Coaching Staff allafrica.com
* ↑ «Zimbabwe - List of Champions». RSSSF.
* ↑ «Zimbabwe - List of Cup Winners». RSSSF.
# Riu Oykel

El riu Oykel, en anglès: River Oykel (en gaèlic escocès:Òiceall / Abhainn Òiceall) és un dels rius principals del nord d'Escòcia que és famós per la pesca del salmó. Neix a Ben More Assynt, prop de Ullapool a la costa oest d'Escòcia i drena a la Mar del Nord a través de Kyle of Sutherland. Tradicionalment ha marcat la frontera entre Ross al sud i Sutherland al nord. Té uns 50 km de llargada.
Els vikings el coneixien com Ekkjal. Va servir de frontera entre la província dels pictes de Cat (Sutherland and Caithness) i la província de Ross, un paper que va continuar fins que les dues províncies van ser incloses en la Highland Region el 1975.

## Enllaços externs

* River Oykel at the Gazetteer for Scotland site
* Special Area of Conservation data at the Joint Nature Conservation Committee site
# CKAN

La Comprehensive Knowledge Archive Network (CKAN) és un portal de dades obertes de codi obert per a l'emmagatzematge i distribució de dades obertes. Inicialment inspirat en les capacitats de gestió de paquets de Debian Linux, CKAN s'ha convertit en un potent sistema de catàleg de dades que és utilitzat principalment per institucions públiques que busquen compartir les seves dades amb el públic en general.
La base de codis de CKAN la manté l'Open Knowledge Foundation. El sistema s'utilitza tant com a plataforma pública a Datahub com en diversos catàlegs de dades governamentals, com ara data.gov.uk del Regne Unit, el Registre Nacional de Dades Holandès, Data.gov del govern dels Estats Units. i el "Gov 2.0" del govern australià. El govern estatal d'Austràlia Meridional també posa a disposició del públic les dades governamentals de manera gratuïta a la plataforma CKAN. El govern italià posa a disposició les dades obertes de Data & Analytics Framework a la plataforma CKAN.

## Tecnologia interna

La part posterior de CKAN, la part que s'executa al servidor web, està escrita principalment en Python. Les pàgines web que ofereix als navegadors dels usuaris inclouen JavaScript. CKAN manté informació sobre els conjunts de dades que s'oferiran als usuaris a les bases de dades PostgreSQL. Les cerques són implementades per Solr. Les instal·lacions de CKAN es poden consultar mitjançant API web.

## Futur del projecte

La proposta de CKAN Stewardship presentada conjuntament per Link Digital i Datopian va rebre el suport de l'Open Knowledge Foundation Board. En designar una gestió conjunta creada conjuntament per Link Digital i Datopian, la Junta va considerar que hi havia un camí pràctic clar amb un lideratge fort i un finançament compromès per veure créixer i prosperar CKAN en els propers anys. L'Open Knowledge Foundation continuarà sent el "fiduciari de propòsit" per garantir que els Stewards es mantinguin fidels al propòsit i a l'ètica del projecte CKAN.

## Referències

* ↑ Rufus Pollock, Daniel Dietrich. «CKAN: apt-get for the Debian of Data» (en anglès). 26th Chaos Communication Congress, 28-12-2009. [Consulta: 15 febrer 2011].
* ↑ About the Dutch government's National Data Portal at data.overheid.nl
* ↑ «Data.gov Launches New Catalog and APIs» (en anglès), 22-05-2013. Arxivat de l'original el 2014-06-06. [Consulta: 14 agost 2013].
* ↑ «New data.gov.au – now live on CKAN» (en anglès), 17-07-2013. Arxivat de l'original el 2013-09-03. [Consulta: 14 agost 2013].
* ↑ «API for search and visualization of open data within the Data & Analytics Framework» (en anglès). Arxivat de l'original el 2018-07-27. [Consulta: 27 juliol 2018].
# Sarcocheilichthys lacustris

Sarcocheilichthys lacustris és una espècie de peix cipriniforme de la família dels ciprínids que es troba a Àsia.

## Referències

* ↑ FishBase (anglès)

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Page, Lawrence M. & Burr, Brooks M. (1991): Freshwater Fishes, p. 131, Houghton Mifflin, Nova York, Estats Units. ISBN 0-395-91091-9.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
* Yue, P., 1998. Gobioninae. p. 232-389. A Chen, Y.-Y. i et al. (Eds). Fauna Sinica. Osteichthyes. Cypriniformes II. Science Press. Pequín (Xina). 1-531.
# Vorobiovski

Vorobiovski (en rus: Воробьёвский) és un poble (un possiólok) de l'óblast de Novossibirsk, a Rússia, que en el cens del 2010 tenia 19 habitants, pertany al districte de Novossibirsk.

## Referències

* ↑ «детский сад "Лукоморье"».
# Matinera cuallarga fosca

La matinera cuallarga fosca (Laticilla burnesii) és un ocell de la família dels pel·lorneids (Pellorneidae).

## Hàbitat i distribució

Habita zones amb herba o canyes, prop de l'aigua, al Pakistan, a la vall del riu Indus.

## Referències

* ↑ «Matinera cuallarga fosca». Cercaterm. TERMCAT, Centre de Terminologia. Rev. 20/12/2021(català)
# GNOME Shell

GNOME Shell és un component del GNOME 3.0, la següent generació de l'entorn d'escriptori GNOME, alliberat el 6 d'abril de 2011. GNOME Shell substitueix el quadre del GNOME i s'encarrega de gestionar l'escriptori, trencant amb el model d'escriptori present en versions anteriors del GNOME. GNOME Shell té com a base Mutter, un gestor de finestres amb composició per a X11. Mutter és la següent generació del gestor de finestres Metacity i utilitza la llibreria Clutter.
| « | gnome-shell està construït com un connector per al Mutter, escrit principalment en JavaScript... | » |
| — Owen Taylor, mantenidor del GNOME Shell |||

## Controvèrsia

GNOME Shell ha estat controvertit en la comunitat del programari lliure, ja que l'estreta integració amb Mutter implicarà que usuaris del GNOME Shell no podran canviar a un gestor de finestres alternatiu sense afectar el funcionament del seu escriptori. En particular, els usuaris no podran utilitzar Compiz mentre GNOME Shell s'estigui executant. Les converses entre els desenvolupadors del Compiz i els del GNOME no han arribat a resoldre el problema. De totes maneres, continuarà sent possible per als usuaris utilitzar el quadre del GNOME vell juntament amb el gestor de finestres que prefereixin, en lloc del GNOME Shell.
El 25 d'octubre de 2010, Mark Shuttleworth va anunciar que les versions posteriors del sistema operatiu Ubuntu portarien el seu propi escriptori Unity en lloc del GNOME Shell. 7 anys més tard el projecte Ubuntu ha anunciat que tornarà a utilitzar de forma predeterminada GNOME Shell.

## Referències

* ↑ «GNOME 3.0 released: better for users, developers (anglès).». [Consulta: 19 desembre 2010].
* ↑ Apoorva Sharma. «Why does Gnome-shell replace the current gnome-panel.», 23-03-2010.
* ↑ Owen Taylor. «Metacity, Mutter, GNOME Shell, GNOME-2.28», 23-03-2009. «gnome-shell is set up as a Mutter plugin that is largely written in Javascript»
* ↑ Paul Cutler. «Behind the Scenes with Owen Taylor», 01-07-2009.
* ↑ Owen Taylor. «Re: Metacity, Mutter, GNOME Shell, GNOME-2.28», 24-03-2009.
* ↑ Joe Brockmeier. «Ubuntu moves away from GNOME». Network World, 25-10-2010. Arxivat de l'original el 2011-06-13. [Consulta: 21 març 2011].
* ↑ Brodkin, Jon «Ubuntu Unity is dead: Desktop will switch back to GNOME next year». Ars Technica, 04-05-2017 [Consulta: 3 maig 2017].

## Enllaços externs

* Lloc web del GNOME Shell
* Mutter: a window manager for GNOME 3
# Laanoussar

Laanoussar (àrab العنوصر, al-ʿAnūṣar; en amazic ⵍⵄⵏⵓⵚⵕ) és una comuna rural de la província de Sufruy, a la regió de Fes-Meknès, al Marroc. Segons el cens de 2014 tenia una població total de 8.501 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# CKC

CKC té els següents significats:
* Club Korfbal Castellbisbal, club de korfbal de Castellbisbal (Vallès Occidental)
* Canadian Kennel Club, organització canadenca pel foment de la cria de gossos de raça